Styrelsen for Patientsikkerhed er i gang med at kontakte de pågældende personer.

Fejlen betyder, at 49 personer fejlagtigt har modtaget et positivt prøvesvar på deres covid- 19 test inden for de sidste par dage. Styrelsen for Patientsikkerhed er i gang med at kontakte de pågældende personer. TestCenter Danmark oplyser at der har været har været en teknisk fejl i forbindelse med selve analyseproceduren. Fejlen er lokaliseret i forbindelse med den daglige kvalitetssikring. Den ene person indgik i statistikken for nye smittede fra i forgårs til i går, tirsdag den 15. september. Derfor skulle antal nye smittede for tirsdag have været 333 frem for 334. Overvågningstal udeblev på grund af fejl Det er grunden til, at de generelle overvågningstal ikke er blevet offentliggjort i dag. Offentliggørelsen af relevante tal for coronavirus genoptages som vanligt klokken 14.00 onsdag. De seneste tal, som altså blev opdateret tirsdag, viser, at der er 55 indlagte med coronavirus i Danmark. 633 er døde som følge af virussen. Tirsdag var i alt 20.571 bekræftet smittede med coronavirus. Den seneste tid har antallet af smittede været stigende i mange af landets kommuner. I alt 52 kommuner overskred tirsdag den såkaldte bekymringsgrænse. Det er en stigning på tre fra dagen før, hvor 49 kommuner overskred grænsen. Sundhedsstyrelsen har udgivet en række anbefalinger til, hvordan du undgår at starte nye smittekæder. TV 2 har samlet en stribe af rådene, som du kan læse mere om her.